**Konzervatívna strana** (angl. *Conservative party*), oficiálne **Konzervatívna a unionistická strana** (angl. *Conservative and Unionist Party*) je stredopravá strana v Spojenom kráľovstve. Od roku 2010 je nepretržite vládnou stranou, v súčasnosti najväčšou stranou v Dolnej snemovni s 288 poslancami. Taktiež má 234 členov Snemovne Lordov, 4 europoslancov, 31 poslancov Škótskeho parlamentu, 11 poslancov Waleského zhromaždenia, 8 poslancov Londýnskeho zhromaždenia a 7 455 komunálnych poslancov.

História
--------

Konzervatívna strana bola založená roku 1834 z materskej strany Toryovcov – preto sa členovia Konzervatívnej strany často hovorovo označujú ako **Toryovci** – a po boku Liberálnej strany bola jedna z dvoch hlavných politických strán v krajine v 19. storočí. Pod vedením Benjamina Disraeliho strana zohrávala znamenitú úlohu v politike na úrovni Britského impéria. 

Roku 1912 sa Konzervatívna strana zlúčila s Liberálnou unionistickou stranou, dôsledkom čoho prišla k novému názvu: „*Konzervatívna a unionistická strana"*. 

V 20. rokoch 20. storočia Labouristická strana zosadila Liberálov z pozície hlavných rivalov Konzervatívcov. Toryovskí ministerskí predsedovia – obzvlášť Winston Churchill a Margaret Thatcherová – viedli britskú vládu viac než polovicu 20. storočia, teda 57 rokov.

Ideológia strany
----------------

### Politická pozícia

Politická pozícia strany v Britskej politike je stredopravá až pravicová. V rôznych časoch v strane dominovali rôzne frakcie, napríklad jedno-národní konzervatívci, thatcherovci či liberálni konzervatívci, a teda oficiálne stranícke názory sa v priebehu času menili. Strana vo všeobecnosti prijala ekonomický liberalizmus, ktorý je priaznivo naklonený voľnému trhu, limituje regulovanie obchodu štátom a realizuje privatizáciu, hoci v minulosti bola strana zástankyňou protekcionizmu.

V sociálnej oblasti je strana historicky ukotvená skôr v sociálne konzervatívnom pohľade, avšak počas posledných desaťročí sa v tejto oblasti zmiernili.

### Unionizmus

Konzervatívci sú britskí unionisti, ktorí sú proti znovuzjednoteniu Írska a osamostatneniu Škótska a Walesu a historicky boli radšej za udržanie Britského impéria.

### Zahraničná politika

Čo sa týka postoja k európskej integrácii, strana má svoje pro-európske i euroskepitcké krídla. Čo sa týka zahraničnej politiky, Toryovci sú zástancami silnej vojenskej spôsobilosti Spojeného kráľovstva ukotvenom v NATO.

Volebné výsledky
----------------

### Parlamentné voľby

| Rok volieb | počet hlasov | počet hlasov % | počet mandátov | umiestnenie | parlamentné postavenie | Líder |
| --- | --- | --- | --- | --- | --- | --- |
| 1979 | 13 697 923 | 43,9 % | 339 / 650 | **1.** | **vláda** | Margaret Thatcher |
| 1983 | 13 012 316 | 42,4 % | 397 / 650 | **1.** | **vláda** | Margaret Thatcher |
| 1987 | 13 760 935 | 42,2 % | 376 / 650 | **1.** | **vláda** | Margaret Thatcher |
| 1992 | 14 093 007 | 41,9 % | 336 / 651 | **1.** | **vláda** | John Major |
| 1997 | 9 600 943 | 30,7 % | 165 / 659 | 2. | opozícia | John Major |
| 2001 | 8 357 615 | 31,7 % | 166 / 659 | 2. | opozícia | Wiliam Hague |
| 2005 | 8 785 941 | 32,4 % | 198 / 646 | 2. | opozícia | Michal Howard |
| 2010 | 10 704 647 | 36,1 % | 306 / 650 | **1.** | **koaličná vláda** | David Cameron |
| 2015 | 11 334 920 | 36,9 % | 330 / 650 | **1.** | **vláda** | David Cameron |
| 2017 | 13 632 914 | 42,3 % | 317 / 650 | **1.** | **menšinová vláda** | Theresa May |
| 2019 | 13 966 451 | 43,6 % | 365 / 650 | **1.** | **vláda** | Boris Johnson |

Referencie
----------

1. ↑   *POLITICO EUROPE* [online]. politico.eu, 2019-10-01, [cit. 2020-06-10]. Dostupné online.

Pozri aj
--------

* Toryovci

Iné projekty
------------

Commons
* Spolupracuj na Commons Commons ponúka multimediálne súbory na tému **Konzervatívna strana (Spojené kráľovstvo)**

Externé odkazy
--------------

* oficiálna stránka
* FILIT – zdroj, z ktorého pôvodne čerpal tento článok.

Zdroj
-----

*Tento článok je čiastočný alebo úplný preklad článku Conservative Party (UK) na anglickej Wikipédii.*